## Odluka o dodjeli koncesije za izgradnju i gospodarsko korištenje lučke infrastrukture i suprastrukture u luci Plomin

### NN 112/2003 (16.7.2003.), Odluka o dodjeli koncesije za izgradnju i gospodarsko korištenje lučke infrastrukture i suprastrukture u luci Plomin

# VLADA REPUBLIKE HRVATSKE

1534

Na teme­lju članka 21. stavka 4. Zakona o
morskim lukama (»Narodne novine«, br. 108/95 i 97/2000), Vlada Republike
Hrvatske je na sjednici održanoj 10. srp­nja 2003. godine donijela

## ODLUKU

### O DODJELI KONCESIJE ZA IZGRADNJU I GOSPODARSKO KORIŠTENJE LUČKE INFRASTRUKTURE I SUPRASTRUKTURE U LUCI PLOMIN

I.

Na teme­lju prijava na objav­ljeno javno prikup­lja­nje
ponuda za dodjelu koncesije za izgrad­nju i gospodarsko korište­nje lučke
infrastrukture i suprastrukture u luci Plomin (»Narodne novine«, broj 77/2003)
u skladu s Odlukom o raspisiva­nju javnog natječaja za dodjelu koncesije za
izgrad­nju i korište­nje lučke infrastrukture i suprastrukture u luci Plomin,
klase: 934-01/02-01/07, urbroja: 5030116-02-2 od 21. studenoga 2002. godine i Nalaza
i miš­lje­nja Stručnog tijela za ocjenu koncesija, osnovanog sukladno članku
63. stavku 3. Pomorskog zakonika, Vlada Republike Hrvatske (u da­lj­njem
tekstu: Davate­lj koncesije) daje društvu Plomin holding d.o.o., Plomin (u da­lj­njem
tekstu: Korisnik koncesije), ovlašte­nje za izgrad­nju i gospodarsko korište­nje
lučke infrastrukture i suprastrukture u luci Plomin.

II.

Granica područja koje se daje u koncesiju
omeđena je spojnicom točaka A, D, E, F, G, H, I, J, K, L, M, N, O, P, R i A s
koordinatama prikazanim u kopiji katastarskog plana u mjerilu 1:1440, a u
naravi ga čini dio k.č.br. 607/1 i k.č.br. 607/2 k.o. Plomin.

     Br. točke              Y                       X

           A          5435429.411     4999165.800

           D          5435410.247     4999167.611

           E           5435402.169     4999180.065

           F           5435374.003     4999188.014

           G          5435249.772     4999205.055

           H          5435260.004     4999242.161

           I           5435268.048     4999248.024

           J           5435280.580     4999243.719

          K          5435283.561     4999255.404

           L           5435287.831     4999257.626

          M          5435298.816     4999297.368

          N          5435352.612     4999288.891

          O          5435351.565     4999285.093

           P           5435439.465     4999260.851

           R           5435472.187     4999245.558

Ukupna površina lučkog područja koja se daje u
koncesiju iznosi 17.125 m˛.

III.

Korisnik koncesije je dužan u roku od jedne
godine, raču­najući od dana sklapa­nja Ugovora o koncesiji pomorskog dobra,
ishoditi građevinsku dozvolu prema Deta­ljnom planu uređe­nja trajektnog pristaništa,
te u da­lj­njem roku od godine dana, dovršiti grad­nju i dostaviti Davate­lju
koncesije uporabnu dozvolu, do najkasnije 31. prosinca 2005.

Ako Korisnik koncesije
ne izvrši obveze, u rokovima i na način određen u stavku 1. ove točke, Davate­lj
koncesije raskinut će Ugovor iz točke VII. ove Odluke.

IV.

Nakon dobiva­nja
uporabne dozvole Korisnik koncesije može obav­ljati s­ljedeće djelatnosti:

a) privez i odvez
brodova, jahti, ribarskih, športskih i drugih brodica i plutajućih objekata;

b) ukrcaj, iskrcaj i
prekrcaj robe;

c) ukrcaj i iskrcaj
putnika i vozila;

d) opskrba brodova;

e) pruža­nje usluga
putnicima.

Korisnik koncesije je
dužan dostaviti Lučkoj upravi Rabac iznos naknade za obav­lja­nje navedenih
djelatnosti sukladno članku 20. Zakona o morskim lukama, najkasnije šest
mjeseci prije početka obav­lja­nja djelatnosti iz stavka 1. ove točke.

Lučka uprava Rabac dužna
je, u da­lj­njem roku od tri mjeseca, donijeti i javno objaviti najviši iznos
naknade za obav­lja­nje navedenih djelatnosti.

Korisnik koncesije ne
može prava stečena koncesijom, niti djelomično niti u cijelosti, prenositi na
drugog bez izričitog odobre­nja Davate­lja koncesije.

V.

Davate­lj koncesije
daje na korište­nje pomorsko dobro navedeno u točki I. ove Odluke korisniku
koncesije na vremensko razdob­lje od 30 godina, računajući od dana sklapa­nja
Ugovora o koncesiji pomorskog dobra.

VI.

Za korište­nje
pomorskog dobra navedenog u točki I. ove Odluke, Korisnik koncesije se obvezuje
da će uredno plaćati Davate­lju koncesije godiš­nju naknadu.

Godiš­nja naknada koju
Korisnik koncesije plaća za korište­nje pomorskog dobra sastoji se iz dva
dijela:

a) stalni dio u iznosu
od 2,5 kune po m˛ zauzete površine pomorskog dobra godiš­nje;

b) promje­njivi dio
naknade u iznosu od 2% od ukupnog godiš­nje­g prihoda ostvarenog obav­lja­njem
djelatnosti iz točke IV. ove Odluke.

Navedena naknada plaća se na s­ljedeći način:

– stalni dio naknade plaća se od trenutka zak­ljučiva­nja
Ugovora o koncesiji u korist državnog proračuna Republike Hrvatske, u roku od
45 dana. Za s­ljedeće godine naknada se plaća uvijek za tekuću godinu unaprijed
do 1. ožujka. Za godinu u kojoj je dana koncesija i za godinu u kojoj koncesija
ističe naknada se plaća razmjerno mjesecima korište­nja

– promje­njivi dio
naknade plaća se unatrag, u dva obroka i to prema prihodu u prvih šest mjeseci,
do 1. rujna, a za ostvareni prihod u drugih šest mjeseci, do 1. trav­nja
naredne godine.

VII.

Na teme­lju ove Odluke
ovlašćuje se ministar pomorstva, prometa i veza da, u roku od 60 dana od dana
donoše­nja ove Odluke, sklopi Ugovor o koncesiji pomorskog dobra određenog
točkom I. ove Odluke, kojim će se deta­ljno urediti ovlašte­nja Davate­lja
koncesije, te prava i obveze Korisnika koncesije, posebice u odnosu na zaštitu
okoliša, te održava­nje i osigura­nje.

Ako Korisnik koncesije,
u roku 60 dana od dana donoše­nja ove Odluke, ne potpiše Ugovor o koncesiji
pomorskog dobra, gubi sva prava određena ovom Odlukom.

VIII.

Ova Odluka stupa na
snagu danom donoše­nja, a objavit će se u »Narodnim novinama«.

Klasa: 934-01/02-01/07
Urbroj: 5030116-03-2
Zagreb, 10. srp­nja 2003.

Potpredsjednik
**dr. sc.** **Goran Granić,** v. r.

Odluka, NN 112/2003-1534